**pentru modificarea Hotărârii Consiliului de Administraţie al Agenţiei Naţionale pentru Reglementare în Comunicaţii Electronice şi Tehnologia Informaţiei nr. 48 din 10 septembrie 2013**

ÎNREGISTRAT:

Ministerul Justiţiei

al Republicii Moldova

nr. \_\_\_\_\_ din \_\_\_\_\_\_\_\_\_\_\_\_\_\_\_\_

Ministru

\_\_\_\_\_\_\_\_\_\_\_\_ Victoria IFTODI

În temeiul art. 64-65 din Legea comunicaţiilor electronice nr. 241/2007 (*republicată în Monitorul Oficial al Republicii Moldova, 2017, nr. 399-410, art. 679),* cu modificările și completările ulterioare,

În conformitate cu art. 76 din Legea cu privire la actele normative nr. 100/2017 (*Monitorul Oficial al Republicii Moldova,* *2018, nr. 7-17, art. 34*) și cu pct. 14 și pct. 15 lit. b) din Regulamentul Agenţiei Naţionale pentru Reglementare în Comunicaţii Electronice şi Tehnologia Informaţiei, aprobat prin Hotărârea Guvernului nr. 905/2008 *(Monitorul Oficial al Republicii Moldova, 2008, nr. 143-144, art. 917)*, **Consiliul de Administraţie**

**HOTĂRĂŞTE:**

Hotărârea Consiliului de Administraţie al Agenţiei Naţionale pentru Reglementare în Comunicaţii Electronice şi Tehnologia Informaţiei nr. 48 din 10 septembrie 2013 pentru aprobarea Regulamentului cu privire la furnizarea serviciilor publice de comunicații electronice (*Monitorul Oficial al Republicii Moldova, 2013, nr. 258 – 261, art. 1695*), înregistrată la Ministerul Justiţiei al Republicii Moldova cu nr. 948 din 10 septembrie 2013, se modifică după cum urmează:

1. În titlul şi în tot cuprinsul Hotărârii, textul ,,servicii publice de comunicații electronice”, la orice formă gramaticală, se substituie cu textul ”servicii de comunicații electronice accesibile publicului”, la forma gramaticală corespunzătoare;

 Clauza de adoptare se modifică după cum urmează:

- textul

„În temeiul art. 8 alin. (6) lit. c) şi art. 13 alin. (1) lit. a) din Legea comunicaţiilor electronice nr. 241-XVI din 15 noiembrie 2007 (Monitorul Oficial al Republicii Moldova, 2008, nr.51-54, art.155), art. 3 şi art. 28 lit. f) din [Legea privind protecţia consumatorilor nr.105-XV din 13 martie 2003](file:///C%3A%5CUsers%5CAdmin%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C1QK3FWZ1%5CTEXT%3DLPLP20030313105) (republicată în Monitorul Oficial al Republicii Moldova, 2011, nr.176-181, art. 513)”

 se substituie cu textul

“În temeiul art. 8 alin. (3) și (6), art. 9 alin. (1) lit. a), art. 10 alin. (1) lit. a), art.13, art.25 alin. (16) pct. 6) și art. 64-65 din Legea comunicaţiilor electronice nr. 241/2007 *(republicată în Monitorul Oficial al Republicii Moldova, 2017, nr. 399-410, art. 679),* cu modificările și completările ulterioare, art. 3 şi art. 28 alin. (1) lit. f), alin. (3) din Legea privind protecția consumatorilor nr. 105/2003 (*republicată în Monitorul Oficial al Republicii Moldova, 2011, nr. 176-181, art. 513*), cu modificările și completările ulterioare şi art. 2 alin. (2) lit. a) din Legea privind clauzele abuzive în contractele încheiate cu consumatorii nr. 256/2011 (*Monitorul Oficial al Republicii Moldova, 2012, nr. 38-41, art. 115*),

 În conformitate cu prevederile art. 16 din Legea cu privire la actele normative nr.100/2017 (*Monitorul Oficial al Republicii Moldova,* *2018, nr. 7-17, art.3 4*) și cu pct. 14 și pct. 15 lit. b) din Regulamentul Agenţiei Naţionale pentru Reglementare în Comunicaţii Electronice şi Tehnologia Informaţiei, aprobat prin Hotărârea Guvernului nr. 905/2008 *(Monitorul Oficial al Republicii Moldova, 2008, nr. 143-144, art. 917)*,”;

1. La punctul 3, subpunctele 2), 5), 6), 11) și 13) se exclud;
2. La punctul 20:

 prima propoziție se modifică și va avea următorul cuprins: ”Pentru a oferi utilizatorilor finali posibilitatea de a decide asupra alegerii reţelelor sau serviciilor, furnizorii de reţele publice de comunicaţii electronice şi de servicii de comunicaţii electronice accesibile publicului au obligaţia:”;

la subpunctul 1) textul: ”să pună gratuit la dispoziţia publicului informaţii detaliate, clare şi actualizate privind preţurile şi tarifele aplicabile, precum şi celelalte condiţii de furnizare şi utilizare a serviciilor pentru a asigura posibilitatea utilizatorilor finali de a decide în cunoştinţă de cauză asupra alegerii reţelelor şi serviciilor, cel puţin prin unul din următoarele mijloace:” se modifică și va avea următorul cuprins:

”1) de a pune la dispoziţia publicului informaţii transparente, comparabile, adecvate și actualizate privind prețurile și tarifele aplicabile, privind toate obligațiile legate de rezilierea unui contract și informații privind condițiile standard pentru obținerea accesului și utilizarea serviciilor furnizate utilizatorilor finali, privind celelalte condiții de furnizare a rețelelor și serviciilor;

11) de a pune la dispoziția utilizatorilor informațiile prevăzute la subpunctul 1) într-o formă clară, completă și ușor accesibilă cel puţin prin unul din următoarele mijloace:

a) în formă tipărită și/sau, dacă se solicită astfel, prin poșta electronică;

b) prin afișarea pe paginile proprii de Internet;

c) prin serviciul de relații cu clienții, disponibil utilizatorilor cel puțin 56 de ore pe săptămână, la un număr de telefon indicat de furnizor.”;

subpunctul 4) se modifică și va avea următorul cuprins:

”4) să ofere gratuit fiecărei persoane interesate, înainte de încheierea contractului în formă scrisă, posibilitatea de a se familiariza cu condiţiile de furnizare şi utilizare a oricărui tip de serviciu ce face obiectul contractului, cu tarifele şi alte plăţi aplicabile, cu contractul tip de furnizare a serviciilor, în cazul contractării serviciilor de retransmisie a serviciilor de programe audiovizuale, indiferent de tehnologiile utilizate, lista numerică şi nominală a posturilor de radio şi/sau televiziune din pachetele de servicii care fac obiectul contractului, alte materiale şi informaţii relevante astfel încât utilizatorul final să fie pe deplin informat, în prealabil, despre drepturile şi obligaţiile ce vor reveni părţilor în eventualitatea încheierii contractului”;

la subpunctul 5) sintagma: ”să ia toate măsurile necesare pentru a asigura integritatea reţelei publice de comunicaţii electronice” se modifică și va avea următorul cuprins: ”să întreprindă toate măsurile tehnice și organizatorice pentru asigurarea securității și integrității rețelelor și/sau serviciilor, în conformitate cu prevederile legislației și reglementărilor în vigoare”;

subpunctul 12) se modifică și va avea următorul cuprins:

 ”12) să informeze utilizatorii finali/ abonații cu privire la orice schimbare de acces la serviciile de urgență sau la informațiile privind localizarea apelantului în cadrul serviciului la care sunt abonați;”;

subpunctul 18) se modifică și va avea următorul cuprins:

”18) să asigure dreptul utilizatorului final la confidențialitate și la respectarea vieții private în domeniul prelucrării de date cu caracter personal în sfera comunicațiilor electronice în conformitate cu legislaţia în vigoare”;

subpunctul 19) se exclude;

subpunctul 35) se modifică și va avea următorul cuprins:

”35) să nu apeleze utilizatorul final sau să-i transmită mesaje cu caracter publicitar, sau cu tentă electorală, cu excepția cazului când utilizatorul final şi-a exprimat în prealabil acordul în acest sens”;

la subpunctul 40):

litera b) se modifică și va avea următorul cuprins:

„b) serviciile contractate, inclusiv:

* expunerea clară a tipurilor de servicii contractate;
* după caz, condiţiile în care se limitează accesul sau utilizarea anumitor servicii și aplicații și/sau utilizarea acestora, atunci când aceste condiții nu sunt interzise de legislația în vigoare;
* asigurarea sau nu a accesului la servicii de urgență și la informațiile privind localizarea apelantului și/sau orice limitare a furnizării serviciilor de urgență în conformitate cu reglementările în vigoare;
* orice restricții impuse de furnizor privind utilizarea echipamentului terminal;
* nivelul minim garantat de calitate a serviciilor contractate, astfel cum este definit de Agenție în special: timpul necesar pentru conectarea inițială, termenul de remediere a deranjamentelor, termenul de soluţionare a reclamaţiilor, condiţiile în care se realizează suspendarea furnizării serviciilor contractate;”

litera c), după sintagma ”după caz, informaţie privind” se completează cu sintagma ”serviciile de întreținere și reparații oferite și”.

5. Prezenta hotărâre se publică în Monitorul Oficial al Republicii Moldova.

**Președintele Consiliului**

**de Administrație Octavian RĂU**

**Membrii Consiliului Andrei MUNTEAN**

**de Administrație**

**Marian POCAZNOI**